Subject: ~{!6WmNLM$<G!7~} A Cheerful Oldman

From: [email-masked] (Jim Z Yu)
Date: Sat, 24 Apr 1993 01:00:28 GMT

各位网友：

《醉翁亭记》乃不亮最喜爱之古短文之一也――“中毒”了是不是？:-) 记得
初中学这一篇时，正赶上春游，班主任兼语文老师干脆就带着全班实地考查去了；
反正南京离滁县（在安徽）又不远。

醉翁亭似乎没看见，酿泉水倒是很清澈。搁了很多年，那次春游记忆已很模糊，唯
独这篇《醉翁亭记》是每读一次，更爱一分。这次特地在网上亮一亮――“不亮”
也得亮！:-)

                醉  翁  亭  记

		          欧阳修

    环滁皆山也。其西南诸峰，林壑尤美。望之蔚然而深秀者，琅琊也。山行六七

里，渐闻水声潺潺，而泻出于两峰之间者，酿泉也。峰回路转，有亭翼然临于泉上

者，醉翁亭也。作亭者谁？山之僧曰智仙也。名之者谁？太守自谓也。太守与客来

饮于此，饮少辄醉，而年又最高，故自号曰醉翁也。醉翁之意不在酒，在乎山水之

间也。山水之乐，得之心而寓之酒也。

    若夫日出而林霏开，云归而岩穴暝，晦明变化者，山间之朝暮也。野芳发而幽

香，佳木秀而繁阴，风霜高洁，水落而石出者，山间之四时也。朝而往，暮而归，

四时之景不同，而乐亦无穷也。

    至于负者歌于途，行者休于树，前者呼，后者应，伛偻提携，往来而不绝者，

滁人游也。临溪而鱼，溪深而鱼肥；酿泉为酒，泉香而酒冽；山肴野蔌，杂然而前

陈者，太守宴也。宴酣之乐，非丝非竹；射者中，弈者胜，觥筹交错，起坐而喧哗

者，众宾欢也。苍颜白发，颓然乎其间者，太守醉也。

    已而夕阳在山，人影散乱，太守归而宾客从也。树林阴翳，鸣声上下，游人去

而禽鸟乐也。然而禽鸟知山林之乐，而不知人之乐；人知从太守游而乐，而不知太

守之乐其乐也。醉能同其乐，醒能述以文者，太守也。太守谓谁？庐陵欧阳修也。

					（原文据《四部丛书》缩印元刊本
					  《欧阳文忠公全集》卷三十九）

诸葛不亮
========================================

“运筹电脑之中，决胜千里之外．”
----------------------------------------